Cuplurile care împlinesc peste 50 de ani de mariaj și fac nunta de aur anul acesta vor avea parte de un stimulent financiar. Banii vor fi oferiți în cadrul unui eveniment din luna septembrie, iar autoritățile locale au stabilit valoarea pe care o vor primi românii căsătoriți de peste cinci decenii. Pentru a putea beneficia de acest stimulent, cuplurile trebuie să se înscrie la eveniment. Informațiile se regăsesc mai jos, în articol.
Cuplurile care fac peste 50 de ani de căsătorie și se pregătesc de nunta de aur ar putea să intre în posesia unui stimulent financiar. Autoritățile unui oraș din țară au anunțat că banii vor fi primiți abia în toamnă, când va avea loc evenimentul „Zilele Orașului”.
Cuplurile care doresc să beneficieze de acest stimulent financiar se pot înscrie până la data de 15 august 2024. Este vorba despre cuplurile care împlinesc peste 50 de ani anul acesta și sunt din Covasna.
Până la jumătatea lunii august, cuplurile din Covasna, care au peste cinci decenii de mariaj, se pot înscrie pentru participarea la acest eveniment. Se oferă 800 de lei fiecărei familii care are peste 50 de ani de căsnicie. Evenimentul „Zilele Orașului” va avea loc în luna septembrie. Autoritățile au explicat pe larg ce trebuie să cunoască cetățenii despre acest eveniment și motivul pentru care se oferă banii respectivi. Familiile vor primi și un Certificat Onorific.
De altfel, există și alte informații pe care cuplurile trebuie să le ia în considerare. Se intenționează și realizarea unor materiale de prezentare pentru familiile sărbătorite. În acest sens, trebuie să se pună la dispoziție maximum 50 de fotografii de la căsătorie, botezuri și alte evenimente cu o însemnătate deosebită. De altfel, familiile trebuie să îndeplinească anumite condiții. Printre acestea se numără lipsa datoriilor la bugetul local.
„Consiliul Local al oraşului Covasna, prin Direcţia de Asistenţă Socială, susţine valorile şi echilibrul socio-economic al familiei prin măsuri punctuale de sprijin financiar şi îşi propune să conştientizeze covăsnenii cu privire la importanţa stabilităţii în căsnicie, rolul acesteia şi contribuţia pe care o are la dezvoltarea comunităţii locale.
Astfel, se va acorda un stimulent financiar de 800 lei net/ familie şi un Certificat onorific pentru familiile care împlinesc 50, 60, 65, 70 de ani de căsătorie în anul 2024, cu domiciliul în oraşul Covasna, în cazul în care sunt îndeplinite următoarele condiţii: ambii soţi să aibă domiciliul în oraşul Covasna de cel puţin 25 de ani (…), familia să nu aibă datorii la bugetul local, să împlinească 50, 60, 65 sau 70 de ani de căsnicie neîntrerupţi în anul bugetar al acordării stimulentului financiar şi Certificatului onorific, iar ambii soţi să fie în viaţă la data depunerii cererii”, au anunţat autorităţile locale, arată Agerpres.
Sursă foto: colaj Pixabay